Diari Oficial de la Generalitat Valenciana


Sumari del DOGV 4080, del 06-09-2001 (2001/8296)

Informació pública de la modificació de la tarifa de proveïment domiciliari d'aigua a Torres Torres i les urbanitzacions El Tochar, El Descanso, Ton Ferrer i Mon Blau.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4080

Data del DOGV
:   06-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8296


Organisme emissor
:   Sociedad Española de Abastecimiento, SA

Tipus de document
:   Anunci

Informació pública de la modificació de la tarifa de proveïment domiciliari d'aigua a Torres Torres i les urbanitzacions El Tochar, El Descanso, Ton Ferrer i Mon Blau. [2001/Q8296]
  
Sociedad Española de Abastecimientos, SA, anuncia la Resolució del director general de Comerç i Consum, de data 27 de juliol de 2001, per la qual s'autoritza la modificació de la tarifa de proveïment domiciliari d'aigua a Torres Torres i les urbanitzacions El Tochar, El Descanso, Ton Ferrer i Mon Blau.
  
Expedient: 20173/062001.
  
Vist l'expedient tramitat a sol·licitud de la Sociedad Española de Abastecimientos, SA (SEASA), per a la modificació de tarifa de proveïment domiciliari d'aigua a Torres Torres i les urbanitzacions El Tochar, El Descanso, Ton Ferrer i Mon Blau.
  
Vist que figura incorporat a aquest expedient l'informe favorable del Ple de l'Ajuntament de data 31 de maig de 2001, així com el del Gabinet Tècnic de Preus, i que s'ha pronunciat en igual sentit la Comissió de Preus de la Generalitat Valenciana en la sessió del dia 24 de juliol de 2001.
  
Atés que del que s'ha exposat i de la resta de dades aportades a les actuacions, s'escau aprovar la tarifa sol·licitada, de conformitat amb les normes dictades a aquest efecte, i que és competència del director general de Comerç i Consum l'adopció d'aquesta resolució, en virtut de les atribucions que per a això li han sigut expressament conferides per delegació del conseller d'Indústria, Comerç i Turisme mitjançant la Resolució de 4 d'abril de 1991.
  
Vistos: el Decret 2.226/1977, de 27 d'agost, l'Ordre del Ministeri de l'Interior, de 30 de setembre de 1977; el Reial Decret 2.695, de 28 d'octubre de 1977, en relació amb el que s'estableix en el Reial Decret 2.310/1982, de 24 de juliol, i decrets a aquest efecte de 5 d'octubre de 1982; Decret 82/1984, de 30 de juliol, i Llei 30/1985, de 2 d'agost; Reial Decret 2.028/1985, de 30 d'octubre; Resolució del conseller d'Indústria, Comerç i Turisme, de 4 d'abril de 1991; i la resta de preceptes de general aplicació, resolc:
  
Autoritzar la tarifa que s'esmenta, per al servei de proveïment domiciliari d'aigua indicat.
  
Tarifa que s'aprova:
  
Quota de servei (PTA/mes) Pessetes Euros
  
Calibre £ 13 mm 685 4,117
  
Calibre 15 mm 1.028 6,178
  
Calibre 20 mm 1.713 10,295
  
Calibre 25 mm 2.398 14,412
  
Calibre 30 mm 3.425 20,585
  
Calibre 40 mm 6.850 41,169
  
Calibre 50 mm 10.275 61,754
  
Quota de consum (PTA/m³)
  
1r Bloc: fins a 45 m³/trimestre 23,73 0,143
  
2n Bloc: de 45,01 a 135 m³/trimestre 40,34 0,242
  
3r Bloc: més de 135,01m³/trimestre 68,81 0,414
  
Per a les urbanitzacions El Tochar i El Descanso
  
1r Bloc: de 45 m³/trimestre 29,56 0,178
  
2n Bloc: de 45,01 a 135 m³/trimestre 50,25 0,302
  
3r Bloc: més de 135,01 m³/trimestre 85,71 0,515
  
Sobre aquestes tarifes s'aplicarà l'impost sobre el valor afegit d'acord amb el que s'estableix en la Llei 37/1992, de 28 de desembre.
  
Aquesta resolució és definitiva en via administrativa, i contra ella podrà interposar-se, en el termini de dos mesos, comptadors des de l'endemà de la notificació, un recurs contenciós administratiu davant el jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 8 d'agost de 2001.- L'apoderat: Francisco Pontes Estevan.